# Anne Horn

### Fra Wikipedia, den frie encyklopedi

Anne Horn (født 4. februar 1946) er en norsk forlagsredaktør med barne- og ungdomslitteratur som spesialområde. Hun er utdannet bibliotekar ved Statens bibliotekhøyskole, og arbeidet etter endt utdannelse som skolebibliotekar ved Høvik skole i Bærum og som konsulent for barne- og ungdomslitteratur i Statens Bibliotektilsyn.

Fra 1989 til 1997 var Horn barne- og ungdomsbokredaktør i Tiden Norsk Forlag. I 1998 startet hun opp en egen barne- og ungdomsbokavdeling i Pax forlag som ble hetende Omnipax, der hun i dag er sjefredaktør.

Hun mottok i 2005 NBU-prisen fra foreningen Norske Barne- og Ungdomsbokforfattere (NBU).

Anne Horn er datter av Human-Etisk Forbunds grunnleggere Kristian og Ester Horn. Anne Horn meldte seg i 2003 ut av Human-Etisk Forbund med den begrunnelse at organisasjonen har blitt en sekt. Hun vokste opp på Stabekk i Bærum kommune, og er i dag bosatt i Son i Vestby kommune. Hun er gift med lyriker Arne Ruste.

Hentet fra «http://no.wikipedia.org../../../a/n/n/Anne_Horn_643a.html»

Kategorier: Norske forleggere | Norske bibliotekarer | Fødsler i 1946

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk